hu hu es es hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu lb id en hu en hu hu hu es hu hu
Hogyan működik a vendégház? - Kismélyvölgyi Vendégház
+36 70 392 6598 kismelyvolgy@mecsekszallas.hu
Tudnivalók és hasznos tanácsok a ház használatához
Két szintes szállás – ha kell együtt,
A vendégház két teljesen elkülönülő, független, 5 illetve 6 ágyas, külön bejáratú lakószintből áll, mindkettőben fürdőszobával és felszerelt konyhával, szabadtéri grillezés, főzés lehetőségével, udvarkapcsolattal. Hogy a két lakrész függetlenségét fokozzuk, a felső szinthez közvetlenül egy 100m2-es teraszra nyílik, így visszahúzódóbb vendégeink gyakran alig találkoznak egymással.
Az időnként előforduló nagyobb vendégcsoport igénye esetén viszont a két szint egy belső feljáróval össze is nyitható és együtt is használható. Ilyen módon az egész ház egyben funkcionál, egy lakótérré válik.
Alul egy nagyobb fedett terasz is van, mellette tűzrakó hellyel, a ház mellett álló hatalmas diófa pedig kellemes hűs árnyékot vet mindkét szint teraszaira.
A telken kis patak csordogál keresztül valamint egy kis tavacska is található. A tavacska 1-1,5 méter mély, ezért kérjük, hogy a kisgyermekekre fokozottan vigyázzanak!
A parkosított udvaron vannak nagyobb füves területek amelyek alkalmasak játékra is vagy csak pihenésre, a tavacska pedig sok gyereknek és felnőttnek is kedvence, ahol a vízi élőlényeket lehet megfigyelni. A ház feletti hegyoldalt, mely valaha gyümölcsös volt, mára fák és bokrok részben benőtték, így a gyerekeknek kalandos felfedezésére alkalmas terep.
Állatbarát vendégház vagyunk, szívesen látjuk vendégül a házi kedvenceket is, örülünk ha ők is a gazdikkal együtt pihenhetnek és kalandozhatnak. Ennek külön díja nincs, viszont természetesnek vesszük és várjuk a gazdik teljes körű felelősségvállalását!
Figyelembe kell venniük azt is, hogy a telek nincs teljesen körbe kerítve!
A fűtés mindkét szinten fatüzelésű kandallóval történik. Működtetése a vendégek feladata, de mindig meleg házzal várjuk Őket. Mivel a fatüzelés sokaknak nem gyakorlat, néhány hasznos tanáccsal szívesen segítjük, hogy kevés munkával is folyamatos kellemes hőmérséklet legyen a házban. A tüzifa aprítva biztosítva van. Télen, azonnali foglalás esetén vegyék figyelembe, hogy a kihűlt ház felfűtése legalább fél-egy napot igényelhet!
A házban wifi van, televízió, rádió nincs.
Mindkét konyhában gázfőzőlap, légkeverős villanysütő, mikró és hűtőszekrény van, illetve fel vannak szerelve főzőedényekkel, kávéfőzővel, tányérokkal, evőeszközzel, poharakkal.
A szabadtéri sütés-főzés kedvelőinek többféle eszköz is segítségére van: grillező, nyársak, sütőtárcsa, bogrács és egy kis kemence is. Külön köszönet jár vendégeinknek, akiktől az eszközöket megtisztítva kapjuk vissza!
A melegvízellátásra kipróbálható a fafűtés hatékonysága (fél óra alatt 80 liter forró víz), mert erre is alkalmasak a bojlerek, de ha valaki a kényelmesebb megoldás mellett dönt, alapból a kapcsolható elektromos bojlerfűtés működik.
Nézze meg a szabad helyeinket
+36 70 392 6598
Pécs, Kismélyvölgy dűlő 56.
A weboldalt készítette: Anima Labor - kreatív stratégia és online marketing kivitelezés.